Orienta lestadianismo

Aktiveco:
Orienta lestadianismo (finne rauhansanalaisuus, svede östlæstadianism) estas la tria plej granda branĉo de lestadianismo, konservativa movado de kristana reviviĝo ene de la luterana eklezio. En Usono ĝi estis distingita disde okcidenta lestadianismo en 1903. En Finnlando ĝi estis distingita disde konservativa lestadianismo en 1934. Ĝi peras en la svedparolanta malplimulto de Finnlando iujn samajn efikojn, kiujn havas konservativa lestadianismo en la finnparolanta plimulto. En la svedparolanta ostrobotnio la orienta lestadianismo estas krome samtipe  finn-sveda patriota kiel la konservativa lestadianismo estas finnpatriota - ankaŭ la finn-sveda naciisma politikisto Anna-Maja Henriksson kreskis en orienta lestadiana familio kaj ŝiaj ambaŭ avoj estis predikantoj de la orienta lestadianismo.

En la finna iuj, speciale konservativaj lestadianoj, uzas pri okcidentaj lestadianoj (esikoiset, unuenaskitaj) la vorton isoesikoiset (grandunuenaskitoj) kaj pri la orientaj lestadianoj la vorton pikkuesikoiset (etunuenaskitoj), sed la okcidentaj kaj orientaj lestadianoj taksas tion insulta - la neutralaj nomoj finne estas esikoiset kun neniu prefikso kaj rauhansanalaiset.

Same kiel en aliaj branĉoj de lestadianismo, en orienta lestadianismo estas instruata, ke la infanoj naskiĝas en kristana kredo sed granda parto de infanoj perdas sian kredon. Tamen alimaniere ol ekzemple en konservativa lestadianismo, en orienta lestadionismo estas instruata, ke homo, kiu perdis sian kredon, povas rericevi ĝin ankaŭ aliel ol ke li ricevas absolvon. Ankaŭ orienta lestadianismo malapogas kontraŭkoncipon (kaj tial la loĝantonombro de la komunumo Larsmo kreskas multe), sed ĝi, alimaniere ol ekzemple konservativa lestadianismo kaj okcidenta lestadianismo, akceptas ekzemple televidon kaj teatron. Orienta lestadianismo ne instruas ekluzivan eklezioinstruon kiel konservativa lestadianismo kaj okcidenta lestadianismo. 

Orienta lestadianismo estas vere forta spirita forto en Ostrobotnio.

El orientaj lestadianoj de Finnlando estas pli ol 70 % svedlingvaj finnlandanoj, pleje el Ostrobotnio. Tamen la plej konata finnlanda orientlestadiano, la iama ĉefministro Juha Sipilä, estas finnlingva.

Kategorio:Branĉoj de lestadianismo
Kategorio:Protestantismo